तो दोस्तों, बात ऐसी है कि मेरी भी स्कूल की पढ़ाई हिन्दी माध्यम में ही रही है । लेकिन ईमानदारी से कहूँ तो मुझे अपने स्कूल के दिनों में अंग्रेजी कोई कठिन विषय नहीं लगता था । हमारी वेबसाइट पर भी ऐसे दोस्त आते ही हैं जो अंग्रेजी सहित सभी सब्जेक्ट्स में बहुत तेज तर्रार हैं । लेकिन उनकी एक ही समस्या है, बस वही एक समस्या मेरी भी थी । जैसा कि आपमें से ज्यादातर दोस्तों की है । वो ये कि जब बोलने की बारी आती है, तब हिन्दी में तो हम बहुत क्रियेटिव और फर्राटेदार बोल सकते हैं लेकिन अंग्रेजी की बात आते ही, टैन्स और मोडल्स में फँस कर रह जाते हैं……….. अपनी बात नहीं कह पाते हैं ।